স্টাফ রিপোর্টার ॥ বিনা চিকিৎসায় হবিগঞ্জ সদর আধুনিক হাসপাতালে ৩দিন ধরে পড়ে থাকলেও কেউ তার খবর নিচ্ছে না। অনাহারে সে আরো দুর্বল হয়ে পড়ছে। গতকাল হাসপাতালে গিয়ে দেখা যায়, হবিগঞ্জ সদর আধুনিক হাসপাতালের মহিলা ওয়ার্ডের টয়লেটের পাশে মেঝেতে পড়ে আছে ওই মহিলা। প্রচন্ড শীতে সে কাতরাচ্ছে। কিন্তু তার শীত নিবারণে কেউ এগিয়ে আসছে না। মহিলা জানায় তার নাম হুসনা বেগম। দুর্বলতার কারণে সে কথা বলতে পারছে না। ওই ওয়ার্ডে ভর্তি অন্যান্য রোগীরা জানায়, হুসনা ৩দিন ধরে এ অবস্থায় থাকলেও ডাক্তার, নার্সসহ কেউ তার চিকিৎসা দিতে এগিয়ে আসেনি। হাসপাতাল থেকে অন্যান্য রোগীদের খাবার দিলেও ওই মহিলার জন্য কোন খাবার জুটেনি। দায়িত্বপ্রাপ্ত এক নার্স জানান, তাকে জিজ্ঞাসা করলে কথা বলতে না পারায় তার ...